Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: a 3/1999. (II. 1.) OM rendelethez
Paragraph Index: 423

5. A képzés fő tanulmányi területei és arányai 5.1. Alapozó elméleti és gyakorlati ismeretek A társadalomismeret, a szociológia, a jog, az oktatásinformatika, az etika, a kommunikáció tanulási, pályatanácsadási, munkavállalási területtel összefüggő témakörei. E terület a képzési idő mintegy 10—15%-át alkotja. 5.2. Pedagógiai terület A neveléstudomány időszerű kérdései, új pedagógiai kutatási eredmények és oktatási módszerek; tanulásmódszertan, a tanuláshoz való viszony formálásának módszerei, a hatékony tanulási módszerek kialakítása; tanulási zavarok, a tanulási nehézséggel küzdő gyermekek azonosítása, prevenciós és fejlesztő eljárások. E terület a képzési idő 15—20%-át alkotja. 5.3. Pszichológiai terület A legkorszerűbb pszichológiai kutatási eredmények; a személyiség működése, fejlődése, fejlesztési lehetőségei; az átlagtól eltérő személyiségfejlődés pszichológiája; iskolai mentálhigiéné; személyiségfejlesztő munka saját élményben. E terület a képzési idő 15—20%-át alkotja. 5.4. Tanácsadás A tanácsadás elmélete és módszertani kérdései (beszélgetésvezetési és kérdőíves eljárások); az egyéni és csoportos tanácsadás elmélete és módszertana; szupervízióval támogatott külső szakmai gyakorlat egyéni és csoportos tanulási és pályatanácsadási helyzetekben. E terület a képzési idő 30—35%-át alkotja, ezen belül a külső szakmai gyakorlat a képzési idő minimum 10%-a. 5.5. Pályaválasztási ismeretek A pályaalkalmasság, a szakmai alkalmasság, a pályatanácsadás elméleti kérdései; pályaismeret, a középiskolai, szakképzési és felsőoktatási rendszer; munkaerőpiaci ismeretek; álláskeresési technikák. E terület a képzési idő 15—20%-át alkotja. A képzés gyakorlatorientált, a fő hangsúly a tanácsadói készségek kialakításán van. Az elméleti és a gyakorlati jellegű képzés részaránya mintegy 40—60%. 1999/7. szám

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes